
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 12 


11 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της Εγγύησης του Ελληνικού Δημοσίου προς 
την ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. για 
την κάλυψη δανειοδότησης ύψους 30 δις. δρχ (ή 
88.041.085,84 ΕΕΙΗΟ) του Ταμείου Αρχαιολογικών 


Πόρων και Απαλλοτριώσεων. 1 

Έγκριση της διαδικασίας για την εποπτεία διαπιστευ¬ 
μένων περιβαλλοντικών επαληθευτώντης αλλοδα¬ 
πής που δραστηριοποιούνται στην Ελλάδα. 2 

Υιοθέτηση από το ΕΣΥΔτου Οδηγού Ι50/ΙΕ0 66. 3 


Προσδιορισμός τυπικών και ουσιαστικών προσόντων 
του προσωπικού που μετακινείται ή αποσπάται και 
θα στελεχώσει την Υπηρεσία Διαχείρισης του Επι¬ 
χειρησιακού Προγράμματος «ΑΠΑΣΧΟΛΗΣΗ ΚΑΙ 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ»». 4 

Συγχώνευση Νομικών Προσώπωντου Δήμου Νέας Φι¬ 
λαδέλφειας με το όνο μα «1ος Παιδικός Σταθμός Ν. 
Φιλαδέλφειας», «2ος Παιδικός Σταθμός Ν. Φιλα¬ 
δέλφειας», «3ος Παιδικός Σταθμός Ν. Φιλαδέλφει¬ 


ας». 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΚΟΥΡΕΤΑ Αικατερίνη του 
Κωνσταντίνου. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη ΝΑΣΕΛΟΥ Ελένη του Ελευθε¬ 
ρίου. 7 

Μεταβίβαση κοινόχρηστης έκτασης στο Δήμο Κολιν- 
δρού Νομού Πιερίας. 8 

Τροποποίηση της απόφασης της 48ης/25.7.2000 
συνεδρίασης του Δ.Σ. της Εταιρίας Εκκαθάρισης 
Συναλλαγών Επί Παραγώγων Α.Ε. (ΦΕΚ 960/Β7 
31.7.2000), όπως ισχύει. 9 


ΑΠΟΦΑΣΕΙ Σ 

Αριθ. 2/675/0025 (1) 

Παροχή της Εγγύησης του Ελληνικού Δημοσίου προς 
την ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. για 
την κάλυψη δανειοδότησης ύψους 30 δις. δρχ (ή 
88.041.085,84 ΕΕΙΒΟ) του Ταμείου Αρχαιολογικών 
Πόρων και Απαλλοτριώσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95. 

2. Την Απόφαση της Διυπουργικής Επιτροπής του άρ¬ 
θρου 5του Ν. 2322/95 (συνεδρίαση αριθ. 274/8.12.2000), 
με την οποία παρασχέθηκε η σύμφωνη γνώμη της στον 
Υπουργό Οικονομικών για την παροχή της εγγύησης του 
Ελληνικού Δημοσίου για την κάλυψη δανειοδότησης 
ύψους 30 δις δρχ. του Ταμείου Αρχαιολογικών Πόρων και 
Απαλλοτριώσεων (ΤΑΠ) για εξόφληση ισόποσου δανείου. 

3. Την αριθ. 1/4-1-2001 απόφαση του Διοικητικού Συμ¬ 
βουλίου του ΤΑΠ. 

4. Το αριθ. 4/4.1.2001 έγγραφο του ΤΑΠ με το οποίο 
ζητάει την εγγύηση του Ελληνικού Δημοσίου. 

5. Την 1039386/441/Α0006/21.4.2000 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου στην ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 
για κάλυψη δανειοδότησης ύψους τριάντα δισεκατομμυ¬ 
ρίων (30.000.000.000) δραχμών (ή 88.041.085,84 ΕΙΙΒΟ) 
του Ταμείου Αρχαιολογικών Πόρων και Απαλλοτριώσεων 
(ΤΑΠ), με σκοπό την αποπληρωμή του ισόποσου Κοινο- 
πρακτικού Δανείου που είχε συναφθεί στις 31.3.2000 για 
τηνπληρωμή των αποζημιώσεων για απαλλοτριώσεις ακι¬ 
νήτων. 

Η χορήγηση και εξυπηρέτηση του δανείου θα γίνει σύμ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φωνα με τη δανειακή σύμβαση που θα υπογράφει μεταξύ 
του Ταμείου Αρχαιολογικών Πόρων και Απαλλοτριώσεων 
και της δανείστριας Τράπεζας. 

Το Ελληνικό Δημόσιο παραιτείται από την εφαρμογή 
και τις ενστάσεις των άρθρων 855 και 867 του Α. Κ. και 
διατηρείτο δικαιώματα και τις ενστάσεις που απορρέουν 
από τα άρθρα 853, 858, 862, 863 του Α.Κ. 

Περιληπτικά οι όροι του Δανείου είναι οι εξής: 

ΠΙΣΤΟΥΧΟΣ: Ταμείο Αρχαιολογικών Πόρων και Απαλ¬ 
λοτριώσεων (ΤΑΠ). 

ΤΡΑΠΕΖΑ: Εμπορική Τράπεζα της Ελλάδος. 

ΠΟΣΟ ΔΑΝΕΙΟΥ: 30.000.000.000 δρχ (ή 88.041.085,84 
ΕΙΙΒΟ). 

ΣΚΟΠΟΣ ΔΑΝΕΙΟΥ: Εξόφληση ισόποσου κοινοπρακτι- 
κού δανείου, που χορηγήθηκε για την αντιμετώπιση υπο¬ 
χρεώσεων από αποζημιώσεις απαλλοτριωθέντων χώρων 
και λήγει την 8.1.2001. 

ΕΚΤΑΜΙΕΥΣΗ: Εφάπαξ με την υπογραφή της σχετικής 
δανειακής σύμβασης. 

ΔΙΑΡΚΕΙΑ ΔΑΝΕΙΟΥ: Δέκα (10) έτη. 

ΕΠΙΤΟΚΙΟ: Κυμαινόμενο ίσο με το ΕΨΒΙΒΟΒ τριμήνου, 
πλέον περιθωρίου 0,2% και της εισφοράς του Ν. 128/75. 
Το χρέος θα καταβάλλεται από τον πιστούχο ελεύθερο 
και απαλλαγμένο και χωρίς παρακράτηση για όλες τις 
παρούσες ή μελλοντικές κρατήσεις ή φόρους κ.λπ., είτε 
αυτοί υπάρχουν σήμερα, είτε πρόκειται να ισχύουν στο 
μέλλον. 

ΕΠΙΤΟΚΙΟ ΥΠΕΡΗΜΕΡΙΑΣ: Το ως άνω ορισθέν πλέον 
δύο (2) εκατοστιαίων μονάδων. 

ΑΝΑΝΕΩΣΗ ΕΠΙΤΟΚΊΟΥ: Ανά πραγματικό τρίμηνο. 

ΛΟΓΙΣΜΟΣ ΚΑΙ ΚΑΤΑΒΟΛΗ ΤΟΚΩΝ: Οι τόκοι θα λογί¬ 
ζονται και θα καταβάλλονται στις 10/7 κάθε έτους. 

ΕΞΟΦΛΗΣΗ: Με δέκα (10) ισόποσες δόσεις κεφαλαίου, 
της πρώτης καταβλητέας την 30.9.2001 και της τελευ¬ 
ταίας την 30.9.2010. 

Με την απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π. Δ/τος 16/89 (ΦΕΚ 6/1989) και τις οδηγίες 
της εγκυκλίου μας αριθ. 98348/2945/8.8.79. 

Το ΤΑΠ παρακαλείται για την εμπρόθεσμη εξόφληση 
του εν λόγω δανείου, φροντίζοντας να εγγράφονται για 
το σκοπό αυτό σχετικές πιστώσεις στον Ετήσιο Τακτικό 
Προϋπολογισμό του. 

Καθορίζουμε προμήθεια υπέρ του Δημοσίου 1%γιατην 
παρεχόμενη εγγύησή του, την οποία θα εισπράττει η 
Τράπεζα και θα την αποδίδει στο Δημόσιο σύμφωνα με 
το έγγραφό μας 2009593/1391/7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2001 

Ο ΥΦΥΠΟΥΡΓΟΣ 

Γ. ΔΡΥΣ 


Αριθ. 137 (2) 

Έγκριση της διαδικασίας για την εποπτεία διαπιστευμέ¬ 
νων περιβαλλοντικών επαληθευτών της αλλοδαπής 
που δραστηριοποιούνται στην Ελλάδα. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ (ΕΣΥΔ) 

Έχοντας υπόψη: 

Τις διατάξεις της παραγράφου 2 του άρθρου 10 του 
Ν. 2231/1994 «Σύσταση και λειτουργία του Ελληνικού 
Ινστιτούτου Μετρολογίας, του Εθνικού Συμβουλίου Δια¬ 
πίστευσης και άλλες διατάξεις» (ΦΕΚ/139/Α794), όπως 
αυτός τροποποιήθηκε με το Ν. 2642/98 (ΦΕΚ 216/Α798) 
και το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, 
αποφασίζει: 

Την έγκριση της παρακάτω διαδικασίας για την επο¬ 
πτεία διαπιστευμένων περιβαλλοντικών επαληθευτών 
της αλλοδαπής που δραστηριοποιούνται στην Ελλάδα, 
σύμφωνα και μετο άρθρο 6του Κανονισμού 1836/93/ΕΟΚ 
(ΕΜΑ3): 

α) Ο ενδιαφερόμενος περιβαλλοντικός επαληθευτής 
γνωστοποιεί με επιστολή του στο ΕΣΥΔ την πρόθεσή του 
για τη διενέργεια της συγκεκριμένης περιβαλλοντικής 
επαλήθευσης, καταβάλλοντας Τέλος Κοινοποίησης 
ύψους 100.000 δρχ. και συνυποβάλλοντας: 

- Επικυρωμένο αντίγραφο του Πιστοποιητικού Διαπί¬ 
στευσης, μαζί με το Επίσημο Πεδίο Εφαρμογής της Δια¬ 
πίστευσης, μεταφρασμένα στην Ελληνική γλώσσα. 

-Την επωνυμία, τη διεύθυνση και τη δραστηριότητα της 
επιχείρησης στην οποία πρόκειται να διενεργηθεί η περι¬ 
βαλλοντική επαλήθευση. 

- Τα ονόματα των επιθεωρητών που θα διενεργήσουν 
την περιβαλλοντική επαλήθευση (σε περίπτωση που ο 
περιβαλλοντικός επαληθευτής είναι νομικό πρόσω¬ 
πο). 

β) Η Γενική Τεχνική Επιτροπή Φορέων Πιστοποίησης, 
αφού εξετάσει τα υποβληθέντα δικαιολογητικά, αποφα¬ 
σίζει αν κατά τη διάρκεια της περιβαλλοντικής επαλήθευ¬ 
σης θα παρίσταται αξιολογητής του Εθνικού Συστήματος 
Διαπίστευσης (ΕΣΔ), ο οποίος θα εποπτεύει τη διενέργεια 
αυτής. 

γ) Ο αλλοδαπός περιβαλλοντικός επαληθευτής θα επι¬ 
βαρύνεται με 100.000 δρχ. ανά ημέρα φυσικής παρου¬ 
σίας του αξιολογητή του ΕΣΔ, πλέον την όποια δαπάνη 
για τη μετακίνηση και τη διαμονή του. 

δ) Κατά τη διάρκεια της εποπτείας, ο αξιολογητής 
του ΕΣΔ συμπληρώνει Κατάλογο Ελέγχων σχετικό 
με την κάλυψη των απαιτήσεων του Κανονισμού 
ΕΜΑ5 από πλευράς του περιβαλλοντικού επαληθευ- 
τή. Μετά την ολοκλήρωση της περιβαλλοντικής επα¬ 
λήθευσης, ο Κατάλογος αυτός κοινοποιείται στο 
ΕΣΥΔ και στον αλλοδαπό Φορέα Διαπίστευσης από 
τον οποίο έχει διαπιστευθεί ο περιβαλλοντικός επα¬ 
ληθευτής. 

Αθήνα, 6 Οκτωβρίου 2000 

Ο Πρόεδρος Ο Γραμματέας 

Κ. ΚΑΓΚΑΡΑΚΗΣ I. ΧΡ. ΜΑΤΣΑΣ 

Αριθ. 97 (3) 

Υιοθέτηση από το ΕΣΥΔτου Οδηγού Ι30/ΙΕ0 66. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ (ΕΣΥΔ) 

Έχοντας υπόψη: 

Τις διατάξεις της παραγράφου 2 του άρθρου 10 του 
Ν. 2231/1994 «Σύσταση και λειτουργία του Ελληνικού Ιν¬ 
στιτούτου Μετρολογίας, του Εθνικού Συμβουλίου Διαπί¬ 
στευσης και άλλες διατάξεις» (ΦΕΚ/139/Α794), όπως 
αυτός τροποποιήθηκε με το Ν. 2642/98 (ΦΕΚ 216/Α798) 
και το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, 
αποφασίζει: 

Την υιοθέτηση από το ΕΣΥΔ του Οδηγού 130/ΙΕΘ 66 
«Γενικές απαιτήσεις για φορείς που διενεργούν αξιολό¬ 
γηση και πιστοποίηση/καταχώρηση συστημάτων περι¬ 
βαλλοντικής διαχείρισης (ΣΠΔ-ΕΜ3)», ως κριτήρια Δια¬ 
πίστευσης Φορέων Πιστοποίησης Συστημάτων Περιβαλ¬ 
λοντικής Διαχείρισης, καθώς και της Κατευθυντήριας 
Οδηγίας ΕΑ-7/02 «Κατευθυντήριες Οδηγίες της ΕΑ για τη 
διαπίστευση Φορέων Συστημάτων Περιβαλλοντικής Δια¬ 
χείρισης», ως Κατευθυντήριες Οδηγίες εφαρμογής των 
ως άνω Κριτηρίων. 

Αθήνα, 6 Απριλίου 2000 

Ο Πρόεδρος Ο Γραμματέας 

Κ. ΚΑΓΚΑΡΑΚΗΣ I. ΧΡ. ΜΑΤΣΑΣ 

-♦- 

Αριθ. 118670 (4) 

Προσδιορισμός τυπικών και ουσιαστικών προσόντων του 
προσωπικού που μετακινείται ή αποσπάται και θα 
στελεχώσει την Υπηρεσία Διαχείρισης του Επιχειρη¬ 
σιακού Προγράμματος «ΑΠΑΣΧΟΛΗΣΗ ΚΑΙ ΕΠΑΓ¬ 
ΓΕΛΜΑΤΙΚΗ ΚΑΤΑΡΤΙΣΗ». 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α"), όπως συμπληρώθηκε 
με το άρθρο 27 του Ν. 2081/92 (ΦΕΚ 154/Α') και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 
38/Α'). 

2. Το Ν. 2860/2000 (ΦΕΚ 251/Α/14.11.2000) και ειδι¬ 
κότερα τα άρθρα 4 και 7. 

3. Την με αριθ. πρωτ. 118267/14-12-2000 κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών και 
Εργασίας και Κοινωνικών Ασφαλίσεων. 

4. Την πρόταση της Γενικής Γραμματέως Διαχείρισης 
Κοινοτικών και Άλλων Πόρων του Υπουργείου Εργασίας 
και Κοινωνικών Ασφαλίσεων για τα τυπικά και ουσιαστικά 
προσόντα του προσωπικού σύμφωνα με το άρθρο 7 παρ. 
2 ατού Ν. 2860/2000. 

5. Το γεγονός ότι από την απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Τον καθορισμό των τυπικών και ουσιαστικών προσό- 
ντωντου προσωπικού που μετακινείται ή αποσπάται, σύμ¬ 
φωνα με το άρθρο 7παρ. 2 ατού Ν. 2860/2000, στην Υπη¬ 


ρεσία Διαχείρισης του Επιχειρησιακού Προγράμματος 
«ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ» κατά 
κατηγορία όπως περιγράφεται στα παρακάτω άρθρα. 

Άρθρο 1 

Τυπικά, ουσιαστικά και πρόσθετα προσόντα 
για τη θέση προϊσταμένου. 

Για την θέση του προϊσταμένου της Υπηρεσίας Διαχεί¬ 
ρισης του Επιχειρησιακού Προγράμματος «ΑΠΑΣΧΟΛΗ¬ 
ΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ» απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) Πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής, 
β) Επαγγελματική εμπειρία: 

ί) εξαετής για τους κατόχους διδακτορικού διπλώματος 
της ημεδαπής ή ισότιμου της αλλοδαπής, 
ϋ) οκταετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπουδών 
της αλλοδαπής, ετήσιας τουλάχιστον φοίτησης και τους 
αποφοίτους της Εθνικής Σχολής Δημόσιας Διοίκησης, 
ίϋ) δεκαετής για τους κατόχους πτυχίου ή διπλώματος 
της ημεδαπής ή ισότιμου ιδρύματος της αλλοδαπής. 

γ) Άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
της διοίκησης ή άσκηση αρμοδιοτήτων συντονισμού ομά¬ 
δας έργου ή εργασίας. 

2. Ουσιαστικά προσόντα: 

α) διοικητική και οργανωτική ικανότητα, 
β) γνώση των διαδικασιών εφαρμογής προγραμμάτων 
και εκτέλεσης προγραμμάτων, του δημόσιου ή ιδιωτικού 
τομέα, ιδίως στον τομέα των ανθρωπίνων πόρων, 
γ) ικανότητα προσαρμογής και επικοινωνίας, 
δ) ικανότητα ανάληψης πρωτοβουλιών και ευθυνών, 
ε) καλή τουλάχιστον γνώση μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής, 
στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο, 
β) εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων που έχουν 
συνάφεια με τη σχετική θέση, 
γ) γνώση δεύτερης ξένης κοινοτικής γλώσσας, 
δ) εμπειρία σε υπηρεσίες Διεθνών Οργανισμών. 

Άρθρο 2 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Πανεπιστημιακής Εκπαίδευσης (ΠΈ.) 

Για το προσωπικό της κατηγορίας ΠΈ. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής. 

β) διετής τουλάχιστον επαγγελματική εμπειρία, για 
όσους δεν είναι κάτοχοι διδακτορικού διπλώματος της 
ημεδαπής ή ισότιμου της αλλοδαπής ή μεταπτυχιακού 

τίτλου της ημεδαπής ή αναγνωρισμένου όμοιου τίτλου 
σπουδώντης αλλοδαπής, ετήσιας τουλάχιστον φοίτησης 
ή δεν είναι απόφοιτοι της Εθνικής Σχολής Δημόσιας Διοί¬ 
κησης. 

Προκειμένου για το προσωπικό που θα στελεχώσει το 
Γραφείο ΟΠΣ απαιτείται πτυχίο ή τίτλος ή διετής επαγ¬ 
γελματική εμπειρία στο αντικείμενο της πληροφορικής. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
και εκτέλεσης προγραμμάτων, του δημόσιου ή ιδιωτικού 
τομέα, ιδίως στον τομέα των ανθρωπίνων πόρων, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
ε) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπϊθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Α.Ε.Ι. μηχανικού, 
γεωτεχνικού, οικονομολόγου, νομικού, κοινωνιολόγου, 
β) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο, 
γ) εμπειρία στην εκτέλεση, διαχείριση, συντονισμό, 
σχεδίασμά, έλεγχο κοινοτικών προγραμμάτων που έχουν 
συνάφεια με το πρόγραμμα, 
δ) γνώση δεύτερης ξένης κοινοτικής γλώσσας. 

Άρθρο 3 

Τυπικά, ουσιαστικά και πρόσθετα προσόντα 
για το προσωπικό της κατηγορίας 
Τεχνολογικής Εκπαίδευσης (Τ.Ε.) 

Για το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) πτυχίο ή δίπλωμα Τ.Ε.Ι. της ημεδαπής ή ισότιμου 
ιδρύματος της αλλοδαπής, 
β) διετής τουλάχιστον επαγγελματική εμπειρία. 
Προκειμένου για το προσωπικό που θα στελεχώσει το 
Γ ραφείο ΟΠΣ απαιτείται πτυχίο ή τίτλος ή επαγγελματική 
εμπειρία στο αντικείμενο της πληροφορικής. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
και εκτέλεσης προγραμμάτων, του δημόσιου ή ιδιωτικού 
τομέα ιδίως στον τομέα των ανθρωπίνων πόρων, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Τ.Ε.Ι. της ημε¬ 
δαπής ή ισότιμου ιδρύματος της αλλοδαπής διοίκησης 
επιχειρήσεων ή πληροφορικής ή λογιστικής Τ.Ε.Ι. ή βι¬ 
βλιοθηκονομίας ή το ομώνυμο ή αντίστοιχης ειδικότητας 
πτυχίο ή δίπλωμα ισότιμων σχολώντης ημεδαπής ή αλλο¬ 
δαπής ή πτυχίο ή δίπλωμα της Σχολής Στατιστικής, που 
λειτούργησε υπό την εποπτεία της πρώην Ανωτάτης Βιο¬ 
μηχανικής Σχολής του Πειραιά, 
β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 


γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 
δ) γνώσεις λογιστικής ή /και διοικητικής υποστήριξης. 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας 
Δευτεροβάθμιας Εκπαίδευσης (Δ.Ε.). 

Γ ια το προσωπικό της κατηγορίας Δ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνι¬ 
κού ή επαγγελματικού λυκείου χωρίς ειδικότητα ή εξατά¬ 
ξιου γυμνασίου ή τμήματος υπαλλήλων γραφείου (διοίκη¬ 
σης) ή τμήματος υπαλλήλων λογιστηρίου τεχνικού ή 
επαγγελματικού λυκείου ή τεχνικού-επαγγελματικού λυ¬ 
κείου ή κλάδου διοικητικών υπηρεσιών-γραμματέων ή 
κλάδου οικονομίας ενιαίου πολυκλαδικού λυκείου. 

β) διετής επαγγελματική εμπειρία σε θέση γραμματέως 
ή σε χειρισμό εφαρμογών πληροφορικής, ή σε διενέργεια 
ελέγχων κοινοτικών προγραμμάτων 

2. Ουσιαστικά προσόντα: 

α) ικανότητα επικοινωνίας και συνεργασίας, 
β) ικανότητα εργασίας σε ηλεκτρονικό περιβάλλον, 
γ ικανότητα οργάνωσης γραφείου ή ικανότητα διενέρ¬ 
γειας ελέγχων κοινοτικών προγραμμάτων, 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) πτυχίο Ινστιτούτου Επαγγελματικής Κατάρτισης ή 
αντίστοιχου διπλώματος από κέντρα ελευθέρων σπου¬ 
δών ή ισότιμου διπλώματος της αλλοδαπής, 
β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 
δ) γνώσεις λογιστικής ή /και διοικητικής υποστήριξης. 

Άρθρο 5 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Υποχρεωτικής Εκπαίδευσης στην Υπηρεσία Διαχείρισης. 

Γ ια το προσωπικό της κατηγορίας Υ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά και ουσιαστικά προσόντα: 

α) απολυτήριος τίτλος γυμνασίου ή ισότιμος της αλλο¬ 
δαπής, 

β) ικανότητα συνεργασίας, 

2. Συνεκτιμώνται ως πρόσθετα προσόντα: 

α) τίτλος αποφοίτησης από τις μέσες επαγγελματικές 
σχολές ή αντίστοιχου τίτλου της αλλοδαπής, 
β) στοιχειώδης γνώση μιας ξένης κοινοτικής γλώσσας 
κατά προτίμηση της αγγλικής ή γαλλικής, 

Άρθρο 6 
Δικαιολογητικά. 

1. Ως διδακτορικό δίπλωμα και ως μεταπτυχιακός τί¬ 
τλος σπουδών νοούνται εκείνα που χορηγούνται με αντί¬ 
στοιχο ιδιαίτερο τίτλο μετά τη λήψη του πτυχίου ή διπλώ- 

ματος Α.Ε.Ι. ή Τ.Ε.Ι. ή ισότιμο, αντίστοιχης ειδικότητας, 
σχολών της αλλοδαπής. Για τα μεταπτυχιακά και διδα¬ 
κτορικά διπλώματα εκπαιδευτικών ιδρυμάτων εξωτερι¬ 
κού απαιτείται βεβαίωση ισοτιμίας. 

2. Ο χρόνος εμπειρίας αποδεικνύεται με βεβαίωση αρ¬ 
μόδιας ελληνικής ή αλλοδαπής δημόσιας υπηρεσίας ή 
νομικού προσώπου του άρθρου 2 παρ. 1 του Ν. 2000/1991 
από την οποία προκύπτει το είδος της συγκεκριμένης 
εργασίας που παρασχέθηκε και η χρονική διάρκεια της 
παροχής της, ή του οικείου ασφαλιστικού φορέα, ή του 
εργοδότη στην περίπτωση που δεν προκύπτει το είδος 
της παρασχεθείσας εργασίας συνοδευόμενη από υπεύ¬ 
θυνη δήλωση του υποψηφίου κατά το άρθρο 8 του Ν. 
1599/1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2000 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΕΘΝΙΚΗΣ ΟΙΚΟΝΟΜΙΑΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ Α. ΓΙΑΝΝΙΤΣΗΣ 

-♦- 

Αριθ. 51137 (5) 

Συγχώνευση Νομικών Προσώπων του Δήμου Νέας Φιλα¬ 
δέλφειας με το όνομα «1ος Παιδικός Σταθμός Ν. Φι¬ 
λαδέλφειας», «2ος Παιδικός Σταθμός Ν. Φιλαδέλφει¬ 
ας», «3ος Παιδικός Σταθμός Ν. Φιλαδέλφειας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις αριθ. 34918,34919, 34920/31.10.1996 αποφάσεις 
του Γενικού Γραμματέα Περιφέρειας Αττικής, που αφο¬ 
ρούν την προσαρμογή των συστατικών πράξεων των 
ιδίων Νομικών Προσώπων με το όνομα «ΚΠΣ Νέας Φιλα¬ 
δέλφειας Αττικής», «Β' ΚΠΣ Νέας Φιλαδέλφεια Αττικής», 
«Γ ΚΠΣ Νέας Φιλαδέλφειας Αττικής» στις διατάξεις του 
Δ.Κ.Κ. και δημοσιεύτηκαν στο ΦΕΚ 1036/Β718-11-1996. 

2. Την αριθ. Π2β/2827 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Υγείας και Πρόνοιας, που δημοσιεύτηκε στο ΦΕΚ 637/Β7 
30.7.1997. 

3. Τις διατάξεις του άρθρου 203 του Π.Δ. 410/95 (ΦΕΚ 
231/Α') (Δ.Κ.Κ.). 

4. Την αριθ. 436/2000 απόφαση του Δημοτικού Συμβου¬ 
λίου του Δήμου Νέας Φιλαδέλφειας, που αφορά τη συγ¬ 
χώνευση των ιδίων Νομικών Προσώπων του Δήμου Νέας 
Φιλαδέλφειας με το όνομα «1ος Παιδικός Σταθμός Ν. Φι¬ 
λαδέλφειας», «2ος Παιδικός Σταθμός - Ν. Φιλαδέλφειας», 
και «3ος Παιδικός Σταθμός Ν. Φιλαδέλφειας», αποφασί¬ 
ζουμε: 

1. Συστήνουμε στο Δήμο Νέας Φιλαδέλφειας του Νο¬ 
μού Αττικής Νομικό Πρόσωπο με το όνομα: «ΚΕΝΤΡΟ 
ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΝΕΑΣ ΦΙΛΑΔΕΛΦΕΙΑΣ», 
το οποίο διέπεται από τις διατάξεις του άρθρου 203 του 
Π.Δ. 410/95 (Δ.Κ.Κ.). 

2. Σκοπός του Νομικού Προσώπου είναι: Η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων και βρεφών εργαζομένων γονέων, 
η πολύπλευρη νοητική συναισθηματική, κοινωνική, ψυχο¬ 


σωματική ανάπτυξη των παιδιών, η προπαρασκευή τους 
για τη φυσική μετάβασή τους από την οικογενειακή ζωή 
στο σχολικό περιβάλλον. 

3. Περιουσία του Νομικού Προσώπου είναι: Η αναγρα¬ 
φόμενη στα βιβλία 1) Ακινήτου Περιουσίας 2) Κινητής Πε¬ 
ριουσίας (χρεώγραφα, ομολογίες) 3) Αναλώσιμου υλικού 
4) Μη Αναλώσιμου υλικού σύμφωνα με τα άρθρα 28 και 50 
της απόφασης Γ2Α/ΟΙΚ 4108/88 (ΦΕΚ546/Β788). 

4. Πόροι του Νομικού Προσώπου είναι: 

α) Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα¬ 
ταστάσεων του και τη μισθοδοσία του προσωπικού του 
Κ.Π.Σ. που θα μεταταγείσ’ αυτό μέχρι την έξοδό του από 
την Υπηρεσία, βάσει των διατάξεων της παρ. 8 του άρ¬ 
θρου 9 του Ν. 2503/97 (ΦΕΚ 107/Α730-5-97) και σύμφωνα 
με τους όρους της προγραμματικής σύμβασης, που υπο¬ 
γράφεται μεταξύ του Υπουργείου Υγείας και Πρόνοιας, 
του Δήμου/κοινότητας και της Περιφέρειας. 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό. Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς το Δήμο Νέας Φιλαδέλφειας για λογαριασμό 
του. 

γ) Η Ετήσια επιχορήγηση του Δήμου Ν. Φιλαδέλφειας 
ύψους 45.000.000 δρχ. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ζ) Πρόσοδοι από την υπηρεσία του. 

-Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

-Κάλυψη δαπάνης: 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Ν. Φι¬ 
λαδέλφειας ύψους 45.000.000 δρχ. περίπου για το τρέ- 
χον οικονομικό έτος και 45.000.000 δρχ. περίπου για κα¬ 
θένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ν. Φιλαδέλφειας ύψους 
45.000.000 δρχ. με τα στοιχεία Κ.Α.211.9Δ5 τίτλος «Επι¬ 
χορήγηση Νομικού Προσώπου Κέντρο Προσχολικής 
Αγωγής Δ.Ν.Φ.» του προϋπ. οικ. έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΚΟΥΡΕΤΑ Αικατερίνη του Κωνστα¬ 
ντίνου. 

Η ΝΟΜΑΡΧΗΣ ΑΘΗΝΩΝ 

Με την 14017/18.12.2000 απόφαση της Νομάρχου Αθη¬ 
νών χορηγήθηκε στην ΚΟΥΡΕΤΑ Αικατερίνη του Κωνστα- 

ντίνου άδεια άσκησης επαγγέλματος Κοινωνικού Λει¬ 
τουργού. 

Η Νομάρχης 
ΕΛΕΝΗ ΜΠΕΣΜΠΕΑ 

-Φ- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στη ΝΑΣΕΛΟΥ Ελένη του Ελευθερίου. 

Η ΝΟΜΑΡΧΗΣ ΑΘΗΝΩΝ 

Με την 13440/1.12.2000 απόφαση της Νομάρχου Αθη¬ 
νών χορηγήθηκε στη ΝΑΣΕΛΟΥ Ελένη του Ελευθερίου 
άδεια άσκησης επαγγέλματος Κοινωνικού Λειτουργού. 

Η Νομάρχης 
ΕΛΕΝΗ ΜΠΕΣΜΠΕΑ 

-Φ- 

Αριθ. 06/11963 (8) 

Μεταβίβαση κοινόχρηστης έκτασης στο Δήμο Κολινδρού 
Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Νόμου 2218/94 (άρθ. 3) «περί Νο¬ 
μαρχιακής Αυτοδιοίκησης», όπως αυτός τροποποιήθηκε 
και συμπληρώθηκε με το Ν. 2240/94 ως και αυτές του άρ¬ 
θρου 10 του Ν. 2503/97. 

2. Τις διατάξεις του άρθρου 197 του Αγροτικού Κώδικα. 

3. Το 4802/13.11.2000 έγγραφο του Δήμου Κολινδρού, 
με το οποίο ζητάει την μεταβίβαση κοινόχρηστης έκτασης 
της οριστικής διανομής έτους 1953 του αγροκτήματος 
Κολινδρού. 

4. Τα κτηματολογικά στοιχεία της Οριστικής διανομής 
έτους 1953 του αγρ/τος Κολινδρού, από τα οποία προκύ¬ 
πτει ότι η προς μεταβίβαση κοινόχρηστη έκταση ανήκει 
στην κυριότητα του Υπουργείου Γεωργίας. 

5. Το γεγονός ότι με την εν λόγω μεταβίβαση της πα¬ 
ραπάνω έκτασης στον Δήμο Κολινδρού αυτή θα προστα- 
τευθεί και συγχρόνως θα αξιοποιηθεί από τον εν λόγω 
Δήμο προς όφελος του Δήμου και των κατοίκων αυτού. 

6. Σχετική εισήγηση της Δ/νσης Γεωργίας Ν. Πιερίας, 
αποφασίζουμε: 

Μεταβιβάζουμε κατά πλήρη νομή και κυριότητα και 
άνευ καταβολής τιμήματος ή άλλης αποζημιώσεως στο 
Νομικό πρόσωπο του Δήμου Κολινδρού το αριθ. 2508 
κοινόχρηστο τεμάχιο (χέρσο) έκτασης 42.740τ.μ. της ορι¬ 
στικής διανομής έτους 1953 του αγρ/τος Κολινδρού. 

Η κυριότητα επί της παραπάνω έκτασης αποκτάται από 
τον Δήμο Κολινδρού από της μεταγραφής της παρούσας 
απόφασης στο Υποθηκοφυλακείο Κολινδρού με φροντί¬ 


δα του παραπάνω Δήμου, μετά από τη δημοσίευσή της 
στην Εφημερίδα της Κυβερνήσεως. 

Η μεταβίβαση της παραπάνω έκτασης τελεί υπό τους 
όρους και περιορισμούς των διατάξεων του άρθρου 15 
του Ν.Δ. 216/73. 

Η παρούσα απόφαση θα μπορεί ν’ ανακληθεί σε περί¬ 
πτωση που η εν λόγω μεταβιβασθείσα έκταση θα θεω¬ 
ρηθεί απαραίτητη από το Υπουργείο Γεωργίας για Δη¬ 
μόσιο όφελος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 11 Δεκεμβρίου 2000 

Ο Νομάρχης 
Γ. ΠΑΠΑΣΤΕΡΓΙΟΥ 
-Φ- 

Ο) 

Τροποποίηση της απόφασης της 48ης/25.7.2000 συνε¬ 
δρίασης του Δ.Σ. της Εταιρίας Εκκαθάρισης Συναλλα¬ 
γών Επί Παραγώγων Α.Ε. (ΦΕΚ 960/Β731.7.2000), 
όπως ισχύει. 

Η ΕΤΑΙΡΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ 
ΕΠΙ ΠΑΡΑΓΩΓΩΝ Α.Ε. 

(Συνεδρίαση 54/9.1.2001) 

Αφού έλαβε υπόψη: 

Τις διατάξεις: 

1. Του άρθρου 31 παρ. 4του Ν. 2533/1997 (ΦΕΚ228/Α7 
11.11.1997), όπως ισχύει. 

2. Του άρθρου 29α του Ν. 1558/85 (ΦΕΚ 137/Α'), όπως 
προστέθηκε με το άρθρο 27 Ν. 2081/1992 (ΦΕΚ 152/Α'), 
αποφασίζει ομόφωνα: 

Άρθρο 1 

Στο τέλος του άρθρου 7 της απόφασης της 48ης/ 
25.7.2000 συνεδρίασης του Δ.Σ. της Εταιρίας Εκκαθά¬ 
ρισης Συναλλαγών Επί Παραγώγων Α.Ε. (ΦΕΚ 960/Β7 
31.7.2000), όπως ισχύει, προστίθεται νέο στοιχείο (ι) ως 
εξής: 

«ι. Τράπεζα Αττικής Α.Ε.». 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΠΑΝΑΓΙΩΤΗΣ ΑΛΕΞΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ <3Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.^ 
θ-ΓΠ3ίΙ: \Λ/Θ0ΓΠ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη (02511 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 




Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

Θυτο 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























